הוועדה המשותפת לוועדת הכנסת ולוועדת הכספים לעניין תקציב הכנסת, כנסת 17, פרוטוקול מספר 3, 2006-08-14 12:45

רוחמה אברהם-בלילא: צהריים טובים, אני פותחת את ישיבת הוועדה המשותפת לתקציב הכנסת.

רוחמה אברהם-בלילא: אני מקריאה את מכתבה של יושבת-ראש הכנסת אליי מ-12 ביולי, בנושא שימוש בעודפי תקציב הכנסת משנת 2005 בשנת 2006: "בהתאם לסעיף 13ב לחוק יסודות התקציב, התשמ"ה-1985, הנני מבקשת את אישורה של הוועדה המשותפת לענין תקציב הכנסת לשימוש בעודפי תקציב 2005 בשנת 2006, לפי הפירוט בנספח המצ"ב, בסך 51,882 ש"ח מתוך עודפי תקציב 2005.

רוחמה אברהם-בלילא: השימוש בעודפים נועד לכיסוי התחייבויות שנוצרו ב-2004, ולהתקשרויות בפרוייקטים המפורטים בנספח האמור".

אבי לוי: זו טעות סופר – "שנוצרו ב-2005".

רוחמה אברהם-בלילא: אבי לוי, האם תוכל להציג את הסוגיה הזאת בפני חברי הכנסת.

אבי בלשניקוב: לפני שהחשב מציג את הפירוט, אבקש למסור לוועדה מספר דברים, הקשורים לתקציב הכנסת.

אבי בלשניקוב: בשיחה בין יושבת-ראש הכנסת לבין שר האוצר בסוף השבוע, נענתה יושבת-ראש הכנסת לפנייתו של שר האוצר, לפיה גם הכנסת תתרום את חלקה באותו אופן יחסי, בהתאם להחלטת הממשלה.

גדעון סער: זה לא מובא לכאן היום?

אבי בלשניקוב: לא.

אבי בלשניקוב: בשיחה שלי עם קובי הבר, ראש אגף התקציבים, מדובר ב-9% קיצוץ מתקציב הקניות בכל משרד ממשלתי.

אבי בלשניקוב: חשב הכנסת ואנכי הכנו תוכנית, ונציג אותה בשבוע הבא בפני הוועדה.

אביגדור יצחקי: כמה זה יוצא בכסף?

אבי בלשניקוב: כ-8 מיליוני ש"ח.

אבי בלשניקוב: אנחנו נפעל בהתאם להחלטת הממשלה, ובאותו הסכום.

רוחמה אברהם-בלילא: העלות הכוללת של הפרוייקט?

אבי בלשניקוב: העלות הכוללת של מרכז המבקרים, לא כולל החניון התת-קרקעי, שאמור היה להיבנות מתחתיו.

אבי בלשניקוב: הקפאנו את התכנית הזאת לשנים הקרובות.

אביגדור יצחקי: מדוע?

אבי בלשניקוב: מבחינת סדרי העדיפויות של הכנסת, ולאור המצב כרגע.

אבי בלשניקוב: בנוסף, לאור העובדה שבאף פרלמנט באירופה הגדולה אין מרכז מבקרים בפרלמנט, לאור העובדה שמרכז המבקרים היחיד שקיים היום ופועל בעולם הוא בוירג'יניה, לאור העובדה שישנו מרכז מבקרים שמתוכנן לקום כרגע בוושינגטון, ונמצא בשלב של ניירות ותכניות – החלטנו שדווקא בסוגיה הזאת לא נהיה אור לגויים והחלטנו שבשלב זה אנחנו מקפיאים את התכנית.

אבי בלשניקוב: אנחנו גם מקפיאים את התכנית לבניית חניון תת-קרקעי בן מספר קומות מתחת למרכז המבקרים.

אבי בלשניקוב: נכון להיום, בכנסת ישנם יותר מ-500 מקומות חניה תת-קרקעיים.

אבי בלשניקוב: הוספנו 86 מקומות חניה נוספים.

אבי בלשניקוב: לקחנו את אתר הפסולת של הקבלן – כפי שראיתם בכניסה לבנין – ושידרגנו אותו בעלות אפסית.

אבי בלשניקוב: כפי שכולכם ראיתם, זו החזות של הכנסת.

אבי בלשניקוב: את אותו אתר פסולת הפכנו ושידרגנו למה שהיה בעבר מגרש החניה.

אבי בלשניקוב: ללא קשר, אנחנו ממשיכים להתמודד עם מצוקת החניה.

אבי בלשניקוב: כידוע לכם, במסגרת פרוייקט ה-PFI, עליו חתמה מינהלת קריות הממשלה והכנסת, הכנסת מחויבת בחוזה להעביר מדי שנה יותר מ-900 אלף ש"ח לחניון הלאום, בין אם חונים בו ובין אם לאו.

אבי בלשניקוב: אנחנו משלמים מדי שנה 900 אלף ש"ח לחברה שמתפעלת אותו.

אבי בלשניקוב: אשר על כן, בשלב זה אנחנו סבורים שאנחנו מתמודדים עם מצוקת החניה, ואין צורך להתחיל בפרוייקט הזה.

אבי בלשניקוב: סוגיה נוספת שהחלטנו לגביה היתה הבטחה שלטונית קודמת.

אבי בלשניקוב: אני חייב לומר שלא תשמעו ממני רבע מילת ביקורת על מקבלי ההחלטות שקדמו לי, אבל היתה החלטה ביחס לככר הכנסת שעירית ירושלים מקימה בין משרד האוצר לעליה הישנה של הכנסת.

אבי בלשניקוב: אנחנו בטוחים שזו תהיה כיכר לתפארת מדינת ישראל והעיר ירושלים כמו הרבה כיכרות יפות בעיר.

אבי בלשניקוב: הכנסת התחייבה בעבר להעביר סכום של 1.5 מיליוני ש"ח לטובת יצירת אומנות כזו או אחרת במסגרת תחרות בין אמנים.

אבי בלשניקוב: זה לא הזמן, וביטלנו גם את ההחלטה הזאת.

אבי בלשניקוב: במקביל, אנחנו נמצאים בשיג ושיח עם נציב שירות המדינה על תכנית פרישה מכובדת וראויה, בשיתוף ועד העובדים, לצמצום מצבת כוח האדם.

אבי בלשניקוב: בכוונתנו לצמצם עד סוף השנה גם משרות רבות – לא של עובדים קבועים, אלא של עובדים על פי חוזה.

אבי בלשניקוב: בדברים שציינתי נמצאות ה"בוכטות" בשפת העם.

אבי בלשניקוב: שם נמצא כסף רב.

אבי בלשניקוב: בלי שום קשר, נעמוד בקיצוץ של 8 מיליוני ש"ח בתוכניות הרכש עד סוף השנה.

אבי בלשניקוב: התכנית שאנחנו מביאים כאן היא תכנית של העברה, שתוכננה ונשלחה לוועדה לפני כשלושה שבועות.

אבי בלשניקוב: ברגע שנשלים את תכנית הקיצוצים, גם היא תשונה.

אבי בלשניקוב: כיוון שאנחנו עובדים יחד סביב השעון, אבקש מאבי למסור סקירה קצרה בנוגע להעברות, ואם יהיו אחר כך שאלות נוספות, נשיב על כך בשמחה.

אביגדור יצחקי: לראשי הסיעות יש פגישה עם משפחות החטופים בשעה 13:00.

אביגדור יצחקי: אני רק רוצה להעיר הערה אחת על כל הדברים.

אביגדור יצחקי: הכל מקובל עליי, אבל הייתי מציע לעשות חושבים מחדש ביחס למרכז המבקרים.

אביגדור יצחקי: זאת משום שהגישה של האזרחים לכנסת – לא של האנשים שמגיעים בקבוצות – בעייתית מאוד.

אביגדור יצחקי: בסוף הם אומרים – אז מה ראינו?

אביגדור יצחקי: באנו, נכנסנו הלכנו מאחורי הזכוכית ויצאנו, ואין כאן איזשהו מהלך שבו מסבירים לאזרחים מה עושה הכנסת, מהי החשיבות שלה וכן הלאה, אלא אם כן מדובר בקבוצות מרוכזות.

אביגדור יצחקי: כלומר, לאזרח בודד שרוצה לבוא ולבקר בכנסת ולהתרשם מפעילותה, עבודתה ותפקידה, אין היום את המסגרת הזאת בשום מקום במדינת ישראל, ואני חושב שזה לא נכון.

אביגדור יצחקי: אז לכל הפחות צריך להכין תכנית אלטרנטיבית לתכנית של מרכז מבקרים, כי אנשים לא באים לכאן.

אביגדור יצחקי: אין היום מצב שבו אבא לוקח את הילדים והולך לכנסת כדי לראות את כנסת ישראל.

אביגדור יצחקי: אין דבר כזה במדינת ישראל, וצריך ליצור את הדבר הזה.

אביגדור יצחקי: צריך לתת לו את האינסנטיב ואת האטרקציה – שכשהוא בא לבקר בירושלים הוא ירצה לבקר בכנסת.

רוחמה אברהם-בלילא: אולי לא לאמר "ביטול מרכז המבקרים" אלא "דחיה".

אבי בלשניקוב: חבר הכנסת יצחקי, ההערה שלך היא הערה שכבר לקחנו לתשומת לבנו.

אבי בלשניקוב: הקונספציה שלנו היא שיהיה מרכז מבקרים, אבל בתוך הכנסת הקיימת.

אבי בלשניקוב: אותה קונספציה של סרט בן שמונה דקות, שבו יצפו האזרחים שמגיעים לכאן.

אבי בלשניקוב: כבר יצרנו התקשרות עם לשכת הפרסום הממשלתית, ובאמצעותם אנחנו עושים סרט על רגעי השיא של הכנסת.

אבי בלשניקוב: לא יהיה מבקר – ולא חשוב באיזו שפה – שלא יצפה בסרט הזה כחלק מחוויית הביקור בכנסת.

אבי בלשניקוב: בסרט הזה יהיו רגעי שיא של נאומים של סאדאת, של קרטר, של קלינטון ושל כל גדולי העולם.

אבי בלשניקוב: הסרט יכלול רגעים של הקמת הכנסת לפני 40 שנה, רגעי שיא של הסכמי שלום, וכן הלאה.

אבי בלשניקוב: במסגרת הכנסת הקיימת, ניצור את אותן האטרקציות של מרכז המבקרים.

אבי בלשניקוב: ההערה שלך היא הערה נכונה.

אבי בלשניקוב: אנחנו משלבים כוחות עם היחידה לדמוקרטיה שפועלת במרכז לדמוקרטיה ועם כל היחידות שיהיו בו לבניית תכנית של מרכז מבקרים, אבל בתוך הבית.

רוחמה אברהם-בלילא: ולא חיצוני.

רוחמה אברהם-בלילא: יש הבדל משמעותי מאוד, לעניות דעתי, בהוצאות הכרוכות בכך.

רוחמה אברהם-בלילא: תודה, אדוני המנכ"ל.

אביגדור יצחקי: אנחנו נותנים פרוקסי.

אביגדור יצחקי: אין כאן רוב ומיעוט.

אביגדור יצחקי: כולם בעד.

אבי לוי: מדובר בבקשה בחוק יסודות התקציב, על פיה ניתן להעביר יתרות תקציב משנה מסוימת לשנה עוקבת אחריה.

אבי לוי: אלה יתרות שנוצרו כתוצאה מהתחייבויות שנוצרו כלפי גורמים אחרים, וטרם שולמו בחלקן.

אבי לוי: אלה התחייבויות רשומות.

אבי לוי: יש התחייבויות לא רשומות, כגון חשבונות חשמל.

אבי לוי: הרי זו לא התחייבות כלפי חברת החשמל, אבל חשבונות של החודשים האחרונים בשנה – במקרה זה, 2005 – שולמו ב-2006, ועל כן צריך להעביר את היתרות הללו.

אבי לוי: יש כמובן גם סעיפים של פרוייקטים שתוכננו להתבצע ב-2005, ביצועם נדחה ל-2006, ולא היה טעם לתקצב אותם מחדש.

אבי לוי: לכן הבקשה היא להעביר את אותן יתרות שכבר אושרו.

אבי לוי: אלה בדרך-כלל סוגי ההתחייבויות שנמנות כאן לאורך כל הסעיפים.

יעקב מרגי: האם ההעברות הללו הן במסגרת הסכומים שתוקצבו ואושרו בתקציב?

רוחמה אברהם-בלילא: כן, זה רק מתקנה לתקנה.

אבי לוי: אני חייב לציין שהבקשה כאן מדברת על כ-51 מיליוני ש"ח, ולכנסת היו עודפים בסדר גודל של קרוב ל-90 מיליוני ש"ח.

אבי לוי: כלומר, לא משתמשים בכל העודף.

אבי בלשניקוב: אגב, יש הנחיה שלי שאין תוספות תקציב לשום דבר.

אבי בלשניקוב: היתה איזושהי מגמה של פריצת השעות הנוספות, והנחיתי לעצור הכל ולהוריד שעות נוספות.

אבי בלשניקוב: לא תהיה פריצה בתקציב הכנסת.

אבי בלשניקוב: אני יכול לומר לכם שהיתה בקשה של ערוץ הכנסת.

אבי בלשניקוב: בשל תקופת המלחמה, ערוץ הכנסת פנה אליי כיושב-ראש ועדת התיאום של הערוץ בבקשה להגדלת תקציבו בשל הפעילות המלחמתית, יציאה לשטח וניידות.

אבי בלשניקוב: הודעתי להם חד-משמעית שהתשובה שלילית, ושאני לא מתכוון לפרוץ את מסגרת התקציב של ערוץ הכנסת.

אבי בלשניקוב: בסך הכל אנחנו נמצאים בחודש אוגוסט.

אבי בלשניקוב: למי שרוצה לעשות קיצוצים ותיקונים, יש מספיק זמן עד סוף השנה.

רוחמה אברהם-בלילא: האם למישהו מחברי הכנסת יש הערות לגבי הסוגיה שהועלתה כאן?

קולט אביטל: אנחנו בעד.

רוחמה אברהם-בלילא: אני רק רוצה לומר לכם שבמה

רוחמה אברהם-בלילא: לך השבוע הבא – במידה והפסקת האש באמת תיכנס לתוקפה, כפי שכולנו מקווים – יגיע מנכ"ל הבית ויציג בפנינו את כל התכנית לשינוי המבנה, את הכוונות ואיך זה אמור להיראות, ובכלל כל מה שנעשה.

אבי בלשניקוב: כל תכניות הבניה, עם לוחות זמנים.

רוחמה אברהם-בלילא: אנחנו נעמוד על לוחות הזמנים, ואני מניחה שאבי גם יודע לעמוד בהם.

רוחמה אברהם-בלילא: מי בעד אישור ההעברה?

רוחמה אברהם-בלילא: הצבעה בעד אישור ההעברה – פה אחד ההעברה אושרה

רוחמה אברהם-בלילא: פה אחד.

רוחמה אברהם-בלילא: אין נמנעים.

קולט אביטל: אבקש לשאול: במסגרת מרכז מבקרים שיעבור לתוך הבית, האם אין מקום להקים גם כאן חנות מזכרות?

קולט אביטל: כל כך הרבה אנשים עוברים כאן.

אריה האן: היה ונסגר.

קולט אביטל: כיוון שהיא לא נוהלה נכון.

קולט אביטל: אם מוכרים עטים, עניבות וספלים, חולצות – דברים מהסוג הזה – כמו בכל פרלמנט אחר, זו תהיה הכנסה לא קטנה לכנסת, וגם אנשים - - -

ירדנה מלר-הורוביץ: - - -

קולט אביטל: אני יודעת.

קולט אביטל: והלכו למוזיאון ישראל, ומכרו דברים של מוזיאון ישראל שלא מתאימים לכאן.

קולט אביטל: תבדקו.

אבי בלשניקוב: חברת הכנסת אביטל, אני בהחלט אבדוק זאת.

אבי בלשניקוב: זה רעיון לא רע.

רוחמה אברהם-בלילא: תודה לכולכם, הישיבה נעולה.